
Kasutusloa andmine (Pähklimäe tn 2, Kangelaste pr 24b, Narva).
1. ASJAOLUD JA MENETLUSE KÄIK

27.03.2017 ehitisregistri keskkonnas läbivaatamiseks laekus Pähklimäe tn 2 ja Kangelaste prospekt 24b, Narva püstitatud mänguväljakule  kasutusloa taotlus nr 1711371/04928-1
 koos ehitusprojektiga, ehitusdokumentatsiooniga, riigilõivu maksekorraldusega (linnavalitsuse dokumendiregistris nr 3087).
Taotlus on võetud menetlusse. Ehitisregistri menetluse nr 94507.

Esitatud dokumentatsioon vastab ehitusseadustiku nõuetele.
Ehitusseadustiku § 130 lõike 2 punkti 2 kohaselt toimus 30.03.2017 ehitise nõuetele vastavuse kontrollimine ning kontrolli kohta koostati akt, milles ehitise ülevaatusele kaasatud isikud avaldavad oma arvamust ehitiste kohta kasutusloa andmiseks. Vastavalt haldusmenetluse seaduse § 16 lg 1 edastati akt taotlejale ülevaatusele kaasatud isikute arvamuste saamiseks. 

30.03.2017 akt on tagastatud kaasatud isikute allkirjadega, millega on kinnitatud, et kasutusloa väljastamiseks takistusi ei ole.

Seega ehitusseadustiku § 55 kohaselt kasutusloa andmisest keeldumise põhjused puuduvad ning Pähklimäe tn 2 püstitatud mänguväljakule võib anda kasutusluba.
2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva linna ehitusmääruse § 27  lõike 3 kohaselt ehitise kasutusloa väljastamise või                 väljastamisest keeldumise ja kehtetuks tunnistamise otsustab Linnavalitsus. 

3.  OTSUS

Väljastada Pähklimäe tn 2, Kangelaste pr 24b püstitatud mänguväljakule  kasutusluba.
4. RAKENDUSSÄTTED

4.1. Korraldus jõustub seadusega sätestatud korras. 

4.2.    Käesoleva korralduse peale võib esitada Narva Linnavalitsusele vaide haldusmenetluse seaduses  sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

